20 m. d.

Paslaugų teikimo sutarties

Nr.

1 priedas

**ŽEMĖS SKLYPŲ FORMAVIMO IR PERTVARKYMO PROJEKTŲ, TOPOGRAFINIŲ IR INŽINERINIŲ TINKLŲ PLANŲ ir PLANUOJAMŲ TERITORIJŲ SCHEMŲ RENGIMO PASLAUGŲ TEIKIMO**

**TECHNINĖ SPECIFIKACIJA**

1. Pirkimo objektas – Kauno miesto savivaldybės teritorijoje esančių žemės sklypų, taip pat kitose teritorijose esančių žemės sklypų prie Kauno miesto savivaldybei nuosavybės teise priklausančių statinių formavimo ir pertvarkymo projektų, topografinių ir inžinerinių tinklų planų ir planuojamų teritorijų schemų rengimo paslaugos (toliau – Paslaugos).

2. Žemės sklypų formavimo ir pertvarkymo projektų, topografinių ir inžinerinių tinklų planų, planuojamų teritorijų schemų rengimo paslaugų kiekiai nustatomi pagal Pirkėjo poreikius.

3. Tiekėjas parenkamas teisės aktų nustatyta tvarka. Su Tiekėju sudaroma Paslaugų teikimo sutartis šioje techninėje specifikacijoje nurodytoms konkrečioms Paslaugoms teikti.

4. Preliminarūs planuojamų teritorijų plotai nurodyti Paslaugų teikimo sutarties 2 priede.

5. Paslaugos pradedamos teikti Paslaugų gavėjui pateikus rašytinį užsakymą, kuriame nurodoma: paslaugos pavadinimas, kiekis, planuojama teritorija, preliminarus plotas ir paslaugų suteikimo terminas (nurodytas techninės specifikacijos 7.1-7.3 papunkčiuose).

6. Paslaugos teikiamos pagal Tiekėjui pateiktą dokumentaciją, laikantis Paslaugų teikimo sutartyje ir šioje techninėje specifikacijoje nustatytų reikalavimų.

7. Paslaugų suteikimo terminai:

|  |  |  |
| --- | --- | --- |
| **Eil. Nr.** | **Paslaugos pavadinimas** | **Paslaugos suteikimo terminas** |
| 7.1. | Žemės sklypų formavimo ir pertvarkymo projekto rengimas | ne ilgiau kaip 9 mėn. (nuosavybės teisių atkūrimui ne ilgiau kaip 10 mėn.) nuo užsakymo pateikimo dienos |
| 7.2. | Topografinių ir inžinerinių tinklų plano rengimas | ne ilgiau kaip 2 mėn. nuo užsakymo pateikimo dienos |
| 7.3. | Planuojamų teritorijų schemos rengimas | ne ilgiau kaip 14 dienų nuo užsakymo pateikimo dienos |

8. Tiekėjas, teikdamas Paslaugas, turi:

8.1. dokumentus parengti lietuvių kalba, laikantis šių reikalavimų:

8.1.1. konkrečios teritorijos žemės sklypo formavimo ir pertvarkymo projektų rengimo duomenų bylos turi būti parengtos, suderintos ir sukomplektuotos vadovaujantis Lietuvos Respublikos žemės įstatymu, Lietuvos Respublikos žemės ūkio ministro ir Lietuvos Respublikos Aplinkos ministro 2004 m. spalio 4 d. įsakymu Nr. 3D-452/D1-513 ,,Dėl žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, Kauno miesto savivaldybės teritorijos bendruoju planu, patvirtintu Kauno miesto savivaldybės tarybos 2014 m. balandžio 10 d. sprendimu Nr. T-209 „Dėl Kauno miesto savivaldybės teritorijos bendrojo plano patvirtinimo“ ir pakoreguotu Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“, ir kitais teisės aktais.

Parengti žemės sklypo formavimo ir pertvarkymo projekto dokumentai, teisės aktų nustatytais atvejais ir tvarka turi būti suderinti su Nacionaline žemės tarnyba prie Lietuvos Respublikos žemės ūkio ministerijos, Kultūros paveldo departamento prie Kultūros ministerijos Kauno teritoriniu padaliniu, Kauno marių regioniniu parko direkcija ir kitomis institucijomis, taip pat Kauno miesto savivaldybės administracija ir, atsižvelgiant į planuojamos teritorijos vietą ir ypatumus, su Kauno miesto savivaldybės administracijos Aplinkos apsaugos, Miesto tvarkymo, Transporto ir eismo organizavimo skyriais. Žemės sklypo formavimo ir pertvarkymo projektas turi būti patvirtintas Kauno miesto savivaldybės administracijos direktoriaus įsakymu.

Rengiant žemės sklypo formavimo ir pertvarkymo projektus, skirtus nuosavybės teisių atkūrimui, jie turi būti suderinti su pretendentais į nuosavybės teisių atkūrimą ir pastato bendraturčiais bei patvirtinti Kauno miesto savivaldybės administracijos direktoriaus įsakymu.

Visa dokumentacija, susijusi su žemės sklypo formavimo ir pertvarkymo projekto rengimu, turi būti patalpinta į Žemėtvarkos planavimo dokumentų rengimo informacinę sistemą (ŽPDRIS). Dokumentai, reikalingi įregistravimui Lietuvos Respublikos teritorijų planavimo dokumentų registre ir (ar) paskelbimui Kauno miesto savivaldybės interneto svetainėje privalo būti pateikti Kauno miesto savivaldybės administracijos Miesto planavimo ir architektūros skyriui. Esant poreikiui bei atliekant visuomenės informavimo ir supažindinimo su projektu procedūras (rengiant ir teikiant informaciją suinteresuotiems asmenims, papildomiems iniciatoriams bei institucijoms, nagrinėjant ir rengiant atsakymus į gautus pasiūlymus, pateiktų pasiūlymų apibendrinimą ir ataskaitą su paaiškinimais, kaip ir (ar) atsižvelgta į pateiktus pasiūlymus), informaciją apie žemės sklypo formavimo ir pertvarkymo projektų rengimo eigą privaloma pateikti Kauno miesto savivaldybės administracijai.

8.1.2. konkretaus žemės sklypo topografinių ir inžinerinių tinklų planas turi būti parengtas, suderintas vadovaujantis Lietuvos Respublikos žemės ūkio ministro 2021 m. liepos 1 d. įsakymu Nr.  3D-420 „Dėl Geodezijos ir kartografijos techninių reikalavimų reglamento GKTR 1:01:2020 „Topografinių objektų geodezinių matavimų atlikimo ir topografinių planų sudarymo tvarka“ patvirtinimo“, Lietuvos Respublikos žemės ūkio ministro 2021 m. liepos 1 d. įsakymu Nr. 3D-421 „Dėl geodezijos ir kartografijos techninių reikalavimų reglamento GKTR 2.01:2020 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarka“ patvirtinimo“, Lietuvos Respublikos žemės ūkio ministro 2017 m. lapkričio 23 d. įsakymu Nr. 3D-754 ,,Dėl topografinių planų ir inžinerinių tinklų planų derinimo tvarkos aprašo patvirtinimo“. Parengti topografinių ir inžinerinių tinklų planai teisės aktų nustatyta tvarka turi būti suderinti su Kauno miesto savivaldybės administracijos direktoriaus paskirtu asmeniu, atsakingu už topografinių planų derinimą ir pradinių duomenų teikimą geodezininkams, taip pat inžinerinius tinklus ar infrastruktūrą valdančios institucijos ar įmonės vadovo paskirtais asmenimis, atsakingais už planų vertinimą ir informacijos teikimą geodezininkams.

8.1.3. planuojamų teritorijų schemos turi būti parengtos siekiant išanalizuoti teritoriją, nustatyti teritorijos panaudojimo galimybes, žemės sklypų formavimo galimybes ir tikslingumą, siekiant racionaliai panaudoti biudžeto lėšas, skirtas žemės sklypų formavimui. Projektuojamų teritorijų planuojami sprendiniai (planuojamų teritorijų schemos) rengiami ir grindžiami techninės specifikacijos 10 punkte nurodytų teisės aktų reikalavimais, siekiant išreikšti numatomos projektuoti visuomenei svarbios teritorijos sutvarkymo idėją, įgyvendinti teritorijos atnaujinimą ir sutvarkymą.

8.2. Sutartyje nustatytais terminais ir tvarka Paslaugų gavėjui turi būti pateikta:

8.2.1. kai užsakomos paslaugos, nurodytos techninės specifikacijos 8.1 punkte, pateikiama: 1 (viena) parengta ir suderinta žemės sklypų formavimo ir pertvarkymo projekto originali byla ir 1 (viena) kopija skaitmeninėje laikmenoje (\*.jpg, \*.gif, \*.pdf, \*.dwg formatu), pasirašyta elektroniniu parašu, kartu su Nacionalinės žemės tarnybos prie Žemės ūkio ministerijos Kauno skyriaus išvada dėl tikslingumo projektą tvirtinti;

8.2.2. kai užsakomos paslaugos, nurodytos techninės specifikacijos 8.2 punkte, pateikiama: 1 (viena) parengta ir suderinta topografinio plano (popierinio varianto) dokumentų byla, 1 (viena) parengta ir suderinta topografinio plano kopija skaitmeninėje laikmenoje (\*.jpg, \*.gif, \*.pdf, \*.dwg formatu);

8.2.3. kai užsakomos paslaugos, nurodytos techninės specifikacijos 8.3 punkte, pateikiama: 1 (viena) suderinta planuojamos teritorijos schema ir 1 (viena) kopija skaitmeninėje laikmenoje (\*.jpg, \*.gif, \*.pdf, \*.dwg formatu).

9. Paslaugos teikiamos ir Paslaugų dokumentacija rengiama vadovaujantis Paslaugų teikimo metu galiojančių teisės aktų reikalavimais:

9.1. Lietuvos Respublikos civiliniu kodeksu;

9.2. Lietuvos Respublikos žemės įstatymu;

9.3. Lietuvos Respublikos žemės reformos įstatymu;

9.4. Lietuvos Respublikos teritorijų planavimo įstatymu;

9.5. Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymu;

9.6. Lietuvos Respublikos miškų įstatymu;

9.7. Lietuvos Respublikos saugomų teritorijų įstatymu;

9.8. Lietuvos Respublikos žemės gelmių įstatymu;

9.9. Lietuvos Respublikos nekilnojamojo kultūros paveldo apsaugos įstatymu;

9.10. Lietuvos Respublikos kelių įstatymu;

9.11. Lietuvos Respublikos nekilnojamojo turto registro įstatymu;

9.12. Lietuvos Respublikos nekilnojamojo turto kadastro įstatymu;

9.13. Lietuvos Respublikos Vyriausybės 1999 m. kovo 9 d. nutarimu Nr. 260 ,,Dėl naudojamų kitos paskirties valstybinės žemės sklypų pardavimo ir nuomos“;

9.14. Lietuvos Respublikos Vyriausybės 1997 rugsėjo 29 d. nutarimu Nr. 1057 „Dėl Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo įgyvendinimo tvarkos ir sąlygų“;

9.15. Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-542/D1-513 ,,Dėl Žemės sklypų formavimo ir pertvarkymo projektų rengimo taisyklių patvirtinimo“;

9.16. Lietuvos Respublikos žemės ūkio ministro įsakymu Nr. 3D-420 „Dėl geodezijos ir kartografijos techninių reikalavimų reglamento GKTR 1:01:2020 „Topografinių objektų geodezinių matavimų atlikimo ir topografinių planų sudarymo tvarka“ patvirtinimo“;

9.17. Lietuvos Respublikos žemės ūkio ministro įsakymu Nr. 3D-421 „Dėl geodezijos ir kartografijos techninių reikalavimų reglamento GKTR 2.01:2020 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarka“ patvirtinimo“;

9.18. Lietuvos Respublikos žemės ūkio ministro įsakymu Nr. 3D-754 ,,Dėl topografinių planų ir inžinerinių tinklų planų derinimo tvarkos aprašo patvirtinimo“;

9.19. Kauno miesto savivaldybės teritorijos bendruoju planu, patvirtintu Kauno miesto savivaldybės tarybos 2014 m. balandžio 10 d. sprendimu Nr. T-209 „Dėl Kauno miesto savivaldybės teritorijos bendrojo plano patvirtinimo“ ir pakoreguotu Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“;

9.20. kitais Paslaugų teikimo metu galiojančiais Lietuvos Respublikos teisės aktais, reglamentuojančiais žemės sklypų formavimo ir pertvarkymo projektų rengimą.

10. Teikiant Paslaugas, privaloma užtikrinti, kad visos specifikacijos, projektai ir kiti dokumentai, susiję su Paslaugų teikimu, būtų parengti nešališkai, laikantis teisės aktų reikalavimų, naudojantis priimtomis ir visuotinai pripažintomis sistemomis ir atsižvelgiant į galiojančius projektavimo reikalavimus. Jei Paslaugų teikimo metu pasikeistų teisės aktai, reglamentuojantys topografinių planų ir/ar projektų rengimą, Tiekėjas įsipareigoja atlikti visus reikalingus patikslinimus, parengdamas dokumentus pagal teisės aktus, galiojančius Paslaugų perdavimo ir priėmimo akto pasirašymo dieną.

11. Paslaugos laikomos suteiktomis, kai pasirašomas (-i) tinkamai suteiktų Paslaugų perdavimo ir priėmimo aktas (-ai).

**Pirkėjas Tiekėjas**

Kauno miesto savivaldybės administracija

Įstaigos kodas 188764867

Laisvės al. 96, 44251 Kaunas

Atsisk. sąsk. LT444010042500010078

Luminor Bank AS Lietuvos skyrius

Banko kodas 40100

A. V. A. V.

–––––––––––––– –––––––––––––

(parašas) (parašas)